**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. június 27-i nyilvános ülésére**

**TÁRGY:**

**Az NBBH Nemzetközi Balatoni Bojlis Horgászverseny Kft-vel megállapodás megkötése horgászverseny megrendezése céljából**

**ELŐADÓ:**

Druskoczi Tünde

polgármester

Tisztelt Képviselő-testület!

Az idei évben ismételten megkereste önkormányzatunkat az NBBH Nemzetközi Balatoni Bojlis Horgászverseny Kft., hogy biztosítsunk helyszínt a 2024. szeptember 27. és október 5. napja között megrendezendő Nemzetközi Balatoni Bojlis Horgászversenyre. A tavalyi évben három csapat, az idei évben két csapat elhelyezését kérték a szabad strandi, illetve a Csicsergőtől keletre eső közterületen, áram és vízvételi lehetőséggel. A csapatok létszáma maximum 5 fő. Tavaly 90.000 Ft/csapat összegben határozta meg önkormányzatunk a bérleti díj összegét, idei évben 110.000 Ft/csapat bérleti díj ajánlatot kaptunk. A bérleti díj összege ÁFA mentes.

Kérem a T. Képviselő-testületet, hogy szíveskedjen az előterjesztésben foglaltakat megvitatni, dönteni a szerződés megkötéséről és támogató döntés esetén a bérleti díj összegéről.

**Döntési javaslat:**

**Balatonberény Község Önkormányzati Képviselő-testületének**

**…/2024.(VI.27.) számú határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

1. Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2024. szeptember 27. és 2024. október 5. között megrendezendő Nemzetközi Balatoni Bojlis Horgászverseny lebonyolítására vonatkozó megállapodást horgászhelyenként nettó ….. Ft bérleti díj mellett az előterjesztés szerinti tartalommal megköti.
2. A képviselő-testület felhatalmazza a polgármestert a szerződés aláírására.

Határidő: szerződés megkötésére 5 nap

Felelős: Druskoczi Tünde polgármester

Balatonberény, 2024. június 18.

Druskoczi Tünde sk.

polgármester