

**BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK**

**2024. június 27-i**

**nyilvános ülésére**

**TÁRGY:**

**2024. évi lakossági víz-, ÉS csatornaszolgáltatás támogatása**

**ELŐADÓ:**

**DRUSKOCZI TÜNDE**

**POLGÁRMESTER**

**Készült:** Balatonberény Község Önkormányzati Képviselő-testületének 2024. június 27-i nyilvános testületi ülésére

**Tárgy:** 2024. évi lakossági víz-, és csatornaszolgáltatás támogatása

**Tisztelt Képviselő-testület!**

A vízgazdálkodásért és az egészségügyért felelős Belügyminiszter – a Pénzügyminiszterrel egyetértésben – pályázatot hirdet a Magyarország 2024. évi központi költségvetéséről szóló 2023. évi LV. törvény 3. A helyi önkormányzatok kiegészítő támogatásai melléklet 2.1.1. jogcíme szerinti **Lakossági víz- és csatornaszolgáltatás támogatására.**

A támogatás célja azon települések támogatása, amelyek a Magyar Energetikai és Közmű-szabályozási Hivatal (a továbbiakban: MEKH) által kibocsátott víziközmű-szolgáltatói engedéllyel rendelkező, vagy a MEKH által közérdekű üzemeltetőként kijelölt víziközmű-szolgáltató által végzett lakossági közműves ivóvízellátás, szennyvízelvezetés és -tisztítás költségei a víziközmű-szolgáltatás lakossági felhasználásból származó árbevételét jelentősen meghaladják. Továbbá az előirányzat szolgál részbeni fedezetül az egészséges ivóvízzel való ellátás ideiglenes módozatul ráfordításának támogatására is azon települési önkormányzatok esetében, amelyek az illetékes népegészségügyi szerv határozata alapján 2023. évben kötelesek voltak a településen élők részére az egészséges ívóvizet zacskós vagy palackos kiszerelésben, illetve tartálykocsis szállítással biztosítani.

Pályázat benyújtása esetén minden önkormányzatnak saját hatáskörben külön szükséges pályáznia az alábbiak szerint:

* önkormányzati és állami tulajdonú víziközmű-rendszer esetén is képviselő-testületi határozat meghozatala a pályázaton való indulásról
* **A DRV Zrt. a pályázati kiírásban szereplő nyilatkozatokat legkésőbb 2024. július 1. napjáig (hétfő) hivatali kapun keresztül, a pályázati adatlapokat 2024. július 1. napjáig (hétfő) napjáig elektronikus levélként (e-mailben) fogja megküldeni azon önkormányzat részére, amelyek jogosultak pályázat benyújtására.**
* A pályázatokat az önkormányzatok legkésőbb 2024. július 8. napjáig az ÖNEGM rendszerben található Pályázati adatlap és az ahhoz tartozó nyilatkozat kitöltésével, valamint az ÖNEGM rendszerből előállított és elektronikus hitelesítéssel ellátott Pályázati adatlap és a releváns nyilatkozatok, Excel táblák (pdf és Excel formátumban) a Személyre Szabott Ügyintézési Felületen (SZÜF) elérhető ÖTF űrlap igénybevételével a kincstár hivatali kapuján keresztül történő megküldéssel (a Pályázati kiírás 6.1.1., 6.2.2. pontjában foglaltak alapján) nyújthatja be a Magyar Államkincstár területileg illetékes szervéhez.
* A pályázati adatlapokat változatlan Excel formátumban is meg kell küldeni a pályázati kiírásban meghatározottak szerint
* A pdf formátú, önkormányzat által elektronikusan hitelesített adatlapoknak meg kell egyeznie a változatlan Excel formátumban is küldendő adatlapokkal.
* Az összesítő adatlap (Excel 1. tábla) hiánytalanul kerüljön kitöltésre a pályázók részéről. A Belügyminisztérium tájékoztatása alapján az Excel táblákból előállított pdf fájlt a pályázat benyújtásáért felelős önkormányzat vezetőjének elektronikus aláírásával ellátva szükséges megküldeni a területileg illetékes vármegyei igazgatóság részére.
* A benyújtandó nyilatkozatok közül az 5. víziközmű-szolgáltatói nyilatkozatot, valamint a 9-10. nyilatkozatokat a Dunántúli Regionális Vízmű Zrt. készíti el, és küldi meg részünkre elektronikus aláírással ellátva. A Viziközmű-szolgáltató által elektronikus úton hitelesített dokumentumokat az önkormányzatnak nem kell hitelesítenie.

**A pályázat benyújtási határideje: 2024. július 8. A határidő lejárta után beadott pályázatok elutasításra kerülnek és a település nem részesülhet 2024. évben állami támogatásban.**

A pályázó önkormányzatnak a pályázati adatlapot, valamint a pályázói nyilatkozatot a Kincstár által üzemeltetett ÖNEGM elektronikus rendszeren keresztül az erre a célra kialakított pályázati felületen **2024.július 8**-ig kell kitölteni, majd lezárni.

A víziközmű-szolgáltatótól előzetesen beszerzett adatok, kalkulációk felhasználásával az **ÖNEGM rendszerben rögzített és letöltött pályázati adatlapot, a nyilatkozatot és a pályázati kiírásban előírt kötelezően benyújtandó mellékleteket 2024. július 8-ig** **elektronikus hitelesítéssel ellátva elektronikus úton kell benyújtani** a https://szuf.magyarorszag.hu weboldalon elérhető Személyre Szabott Ügyintézési Felületen (a KÖZIGAZGATÁS, JOG / Ügyfélbeadványok megindult eljárásban menüpontban) megtalálható „,ÖTF - a helyi önkormányzatok az Áht. 57-60. §-ai alapján végzett felülvizsgálatához és az önkormányzatokat megillető költségvetési pályázatos támogatások igényléséhez/elszámolásához kapcsolódó ügyek" elnevezésű űrlap igénybevételével **a Kincstár MAKPER elnevezésű hivatali kapuján keresztül a Kincstár területileg illetékes szervéhez.**

Az Igazgatóság az Áht. vonatkozó rendelkezései figyelembevételével megvizsgálja, hogy a Pályázó pályázatában szereplő adatai megfelelnek-e a pályázati kiírásban megfogalmazott feltételeknek, illetve hogy a Pályázó az előírt dokumentumokat, nyilatkozatokat csatolta-e.

**Az Igazgatóság a határidőben,** továbbá a hiánypótlás során a Pályázók által elektronikus hitelesítéssel ellátott, elektronikus úton benyújtott, **formai követelményeknek megfelelő, felülvizsgált pályázati adatlapot, nyilatkozatot és a pályázati kiírásban előírt kötelezően benyújtandó mellékleteit legkésőbb** **2024. augusztus 8-ig elektronikus formában továbbítja a Belügyminisztérium** (BELUGY elnevezésű 629214158 KRID azonosítójú) **Hivatali kapujára.**

A miniszter a benyújtott pályázatokról **2024. szeptember 27-ig dönt.**

**Döntési javaslat:**

**Balatonberény Község Önkormányzati Képviselő-testületének**

**…/2024.(VI.27.) számú határozata**

**pályázat benyújtásáról a 2024. évi lakossági víz-, és csatornaszolgáltatás támogatására:**

Balatonberény Község Önkormányzatának Képviselő-testülete a 2024. évi lakossági víz-, és csatornaszolgáltatás támogatására pályázatot nyújt be a Magyar Államkincstár felé.

A képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

**Határidő:** 2024. július 8.

**Felelős:** Druskoczi Tünde polgármester

Balatonberény, 2024. június 17.

Druskoczi Tünde sk.

polgármester