ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2024. június 27-i nyilvános

ülésére

Tárgy:

Rikker Gilbert nem képviselő bizottsági tag lemondása

Előadó:

Druskoczi Tünde

**polgármester**

Tisztelt Képviselő-testület!

Rikker Gilbert a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagja a 2024. június 26. napján kelt, polgármesternek címzett levelében pénzügyi bizottsági tagságáról 2024. június 30. napjával írásban lemondott.

Aképviselő-testület Szervezeti és Működési Szabályzatáról szóló 13/2019. (X.28.) önkormányzati rendelet 69. §-a értelmében a képviselő-testület feladatainak eredményesebb ellátása érdekében állandó és ideiglenes bizottságokat hozhat létre. A 70. § szerint Balatonberényben a képviselő-testület állandó bizottsága a Pénzügyi, Településfejlesztési, Környezetvédelmi és Idegenforgalmi Bizottság, amely 5 tagú (3 képviselő és 2 külső tag). A 71.§ (1) és (2) bekezdése alapján a bizottság tagjaira az [Mötv.](https://njt.hu/jogszabaly/2011-189-00-00) képviselő-testület bizottságaira vonatkozó szabályait kell alkalmazni.

Az Mötv. az alábbi rendelkezéseket tartalmazza:

**57. § (1)** A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.

**58. § (1)** **A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára.** A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester (alpolgármester sem).

**(2)** A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.

(3) **A bizottság elnöke, tagja e megbízatásáról írásban lemondhat.** **A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata.**

Javaslom, hogy a képviselő-testület határozatával Rikker Gilbert bizottsági tag lemondását 2024. június 30-i hatállyal vegye tudomásul. Tekintettel arra, hogy a jelenlegi képviselő-testület megbízatása 2024. szeptember 30. napján lejár, ezért nem teszek javaslatot új pénzügyi bizottsági tag megválasztására.

**Döntési javaslat:**

**Balatonberény Község Önkormányzat Képviselő-testületének ../2024.(VI.27.) határozata Rikker Gilbert nem képviselő bizottsági tag lemondásáról**

1. Balatonberény Község Önkormányzat Képviselő-testülete Rikker Gilbert, a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagjának lemondását 2024. június 30-i hatállyal tudomásul veszi.
2. A képviselő-testület úgy dönt, hogy a 2024. szeptember 30. napjáig tartó megbízatásának időtartamára nem kíván új bizottsági tagot választani.

Határidő: 2024. június 30.

Felelős: Druskoczi Tünde polgármester

Balatonberény, 2024. június 27.

Druskoczi Tünde sk.

polgármester